Missatge: MontmelóPresenten el prototip de cotxe elèctric més potent del món, dissenyat a CatalunyaRedacció Actualitzat a les 19:17 h   28/02/2013 És un cotxe elèctric, però està a l'altura dels cotxes de competició de combustió. L'empresa catalana Applus Idiada ha presentat al Circuit de Catalunya el Volar-e, el prototip de cotxe elèctric més potent del món, que desenvolupa 1.000 cavalls de potència i arriba a més de 300 km/h. A més, passa de 0 a 100 km/h en tres segons. El projecte ha costat quatre milions d'euros i l'han cofinançat al 50% Applus Idiada, que ha dissenyat i construït el prototip, i la Comissió Europea. El prototip demostra que els cotxes elèctrics no tenen per què ser petits i urbans, com se sol pensar, sinó que poden igualar o superar les prestacions dels vehicles convencionals. El principal inconvenient del vehicle és l'autonomia, que és de 180 quilòmetres a ritme normal i de 50 a màxima potència. Juntament amb el cotxe, s'ha presentat un nou sistema que permet recarregar les grans bateries del prototip al 85% en 15 minuts, segons ha explicat el director del projecte, Jordi Pérez. El responsable del prototip ha explicat que el nou vehicle no s'ha pensat per ser comercialitzat, sinó com a aparador de les tecnologies dels motors elèctrics, destinat a clients que vulguin desenvolupar-les.

Resposta: Espero que en els propers anys els preus dels cotxes totalment elèctrics baixin a preus de "Seat Ibiza" actuals i en millorin la autonomia, en el moment que aixo sigui aixi, faré el canvi!Cansat de veure com la benzina va pujant setmana rere setmana! No fa ni dos mesos que teníem la benzina de 95 octans a 1,31 el litre i ara val 1,50! 20 cèntims d'euro en 2 mesos! Indignat!